
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων στην περιοχή του Νομού 
Πέλλας για την ίδρυση της ΒΙ.ΠΕ. Πέλλας - Ημαθίας (Πετραία). 1 

Αναγκαστική απαλλοτρίωση έκτασης λόγω δημόσιας ωφέλειας στο 
Ν. Ρεθύμνης. 2 

ΑΝΑΚΟΙΝΩΣΕΙΣ 

Γνωστοποίηση της παρακατάθεσης αποζημίωσης ακινήτου που 
αναγκαστικά απαλλοτριώθηκαν και είναι στο Δήμο Αργυρούπο- 
λης Ν. Πειραιά. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ανακατασκευή κτίσματος στο δώμα (6ος όροφος) του διατηρητέου 
κτιρίου, που βρίσκεται επί των οδών Βασ. Σοφίας αριθ. 9 και 


Μέρλιν αριθ. 1 του ρυμοτομικού σχεδίου Αθηνών. 4 

Χαρακτηρισμός ως διατηρητέας της όψης του κτιρίου που βρίσκεται 
στο δήμο Πατραίων (Ν. Αχαΐας) επί της οδού Κανάρη αριθ. 29 

και καθορισμός ειδικών όρων και περιορισμών δόμησης. 5 

Τροποποίηση του ρυμοτομικού σχεδίου Αθηνών. 6 


Χαρακτηρισμός ως διατηρητέου του κτιρίου που βρίσκεται στον 
Άγιο Νικόλαο Λασηθίου Κρήτης και στη συμβολή των οδών 
Ρούσου Κουνδούρου και Σφακιανάκη και καθορισμός ειδικών 


όρων και περιορισμών δόμησης αυτού. 7 

Χαρακτηρισμός ως διατηρητέου του κτιρίου που βρίσκεται στην Πό- 
μπια Καινούργιου (Ν. Ηρακλείου) Κρήτης και καθορισμός ειδι¬ 
κών όρων και περιορισμών δόμησης.. 8 

Τροποποίηση του ρυμοτομικού σχεδίου Αθηνών. 9 

Χαρακτηρισμός ως διατηρητέου του κτιρίου που βρίσκεται επί των 
οδών Τατοΐου, Στρέϊτ και Εμμ. Μπενάκη του ρυμοτομικού σχε¬ 
δίου του δήμου Κηφισιάς, (Ν. Αττικής) και καθορισμός ειδικών 

όρων και περιορισμών δόμησης.10 

Αναστολή έκδοσης οικοδομικών αδειών για (6) έξι μήνες από την 
ημερομηνία έναρξης ισχύος της παρούσας σε διάφορα οικοδομικά 

τετράγωνα του Δήμου Χαλανδρίου Ν. Αττικής.11 

Τροποποίηση του ρυμοτομικού σχεδίου Αγ. Αναργύρων στο Ο.Τ. 

378 Ν. Αττικής. 12 

Κατηγοριοποίηση και καθορισμός ορίων και όρων και περιορισμών 
δόμησης του οικισμού Πέντε Εκκλησιές της Κοινότητας Πέντε 

Εκκλησιών Ν. Θεσπρωτίας.13 

Κατηγοριοποίηση και καθορισμός ορίων και όρων και περιορισμών 
δόμησης του οικισμού Γαρδικίου Επαρχίας Σουλίου της Κοινό¬ 
τητας Γαρδικίου Επαρχίας Σουλίου Ν. Θεσπρωτίας.14 

Διόρθωση σχεδίου Ερμούπολης στην περιοχή πλατείας Ηρώων Ν. 
Κυκλάδων.15 


Τροποποίηση της οικ./58779/27.7.88 (ΦΕΚ 592/Δ’/12.8.88) 
απόφασης του Νομάρχη Χαλκιδικής μόνο ως προς τα όρια του 
οικισμού Νικήτης - Αγ. Βαρβάρας - Αγ. Γεωργίου κάτω των 
2.000 κατ. και τροποποίηση της 60028/18.10.88 (ΦΕΚ 
760/Δ’/24.10.88) απόφασης του Νομάρχη Χαλκιδικής «περί 
αναστολής έκδοσης οικοδομικών αδειών.... Νικήτης.... 
κ.λπ.».:.16 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης λόγω τακτοποιήσεως 
και ρυμοτομίας ακινήτου κειμένου στην Κηφισιά Αττικής. ... 17 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1027313/1367/0010 (1) 

Αναγκαστική απαλλοτρίωση ακινήτων στην περιοχή του Νομού Πέλλας 
για την ίδρυση της ΒΙ.ΠΕ. Πέλλας - Ημαθίας (Πετραία). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΛΗΡΩΤΗΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

« 

Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β.Δ.· 139/1971 «περί 
της αρμοδιότητος των Νομαρχών προς κήρυξη αναγκαστικών απαλλο¬ 
τριώσεων». 

2. Τις διατάξεις του άρθρου 2 του Ν. 4458/1965 «περί Βιομηχανι¬ 
κών περιοχών και ρυθμίσεως συναφών θεμάτων». 

3. Τις διατάξεις του Ν.Δ. 1369/1973 «περί μετατροπής της Ελλη¬ 
νικής Τραπέζης Βιομηχανικής Αναπτύξεως εις Ανώνυμον Τραπεζικήν 
Εταιρίαν». 

4. Την αριθ. 4977/7.7.86 κοινή απόφαση των Υπουργών Βιομηχα¬ 
νίας, Ενέργειας και Τεχνολογίας και Περιβάλλοντος, Χωροταξίας και 
Δημοσίων Έργων (ΦΕΚ 549/Β'/12.8.86). 

5. Την αριθ. 19454/4765/14.11.88 πρόταση του Αναπληρωτή 
Υπουργού Βιομηχανίας, Ενέργειας και Τεχνολογίας, με την οποία κα¬ 
θορίστηκαν τα όρια για την ίδρυση και οργάνωση της ΒΙΠΕ Πέλλας - 
Ημαθίας στην κτηματική περιφέρεια της Κοινότητας Πετραίας. 

6. Την αριθ. Τ.1321/25.9.1987 απόφαση του Πρωθυπουργού για 
ανάθεση αρμοδιοτήτων στον Αναπληρωτή Υπουργό Βιομηχανίας, 
Ενέργειας και Τεχνολογίας Κων/νο Παπαναγιώτου (ΦΕΚ 531/ 
30.9.1987), αποφασίζουμε: 

Κηρύσσουμε αναγκαστική απαλλοτρίωση, για λόγους δημόσιας 
ωφέλειας και ειδικότερα για την ίδρυση, οργάνωση και εκμετάλλευση 
της Βιομηχανικής Περιοχής Πέλλας - Ημαθίας, έκτασης συνολικού εμ- 
βαδού 954.278 μ 2 , που βρίσκεται στην κτηματική περιφέρεια της Κοι¬ 
νότητας Πετραίας του Νομού Πέλλας, και εικονίζεται με κλίμακα 
1:5.000 στο από 20.10.1987 και με αριθμό 280β κτηματολογικό 
διάγραμμα, που συντάχθηκε από τους X. Μπουντινά και Α. Βαλασίδη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


και στον αντίστοιχο από Σεπτέμβριο 1988 κτηματολογικό πίνακα, ο 
οποίος συντάχθηκε από τους Α. Βαλασίδη, X. Μπουντινά και Δ. Λου- 
λουδόπουλο και διορθώθηκε από τον I. Κυλπάστη. 

Τα παραπάνω κτηματολογικά στοιχεία έχουν θεωρηθεί από τη Διευ¬ 
θύντρια της Διεύθυνσης Υποστήριξης Βιομηχανιών του Υπουργείου Βιο¬ 
μηχανίας, Ενέργειας και Τεχνολογίας Β. Καραβελάκη. 

Στην έκταση που απαλλοτριώνεται δεν συμπεριλαμβάνονται οι εκτά¬ 
σεις εκείνες, οι οποίες στα κτηματολογικά στοιχεία φέρονται ότι ανή¬ 
κουν στο Δημόσιο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Κοινότητα Πετραίας, 2)Τελιανίδης Κων/νος, 3)Τουρατζί- 
δης Λεωνίδας, 4) Τουρατζίδης Ευστάθιος κ.λπ. 

Η απαλλοτρίωση κηρύσσεται υπέρ και με δαπάνη της Ελληνικής 
Τράπεζας Βιομηχανικής Αναπτύξεως (ΕΤΒΑ Α.Ε.). 

Η απόφαση {ΐυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαρτίου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ, 

ΟΙΚΟΝΟΜΙΚΟΝ · ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ' 

ΔΗΜΗΤΡΗΣ ΤΣΟΒΟΛΑΣ ΚΩΝ. ΠΑΠΑΝΑΓΙΩΤΟΥ 

-♦- 

Αριθ. 2395 ... (2) 

Αναγκαστική απαλλοτρίωση έκτασης λόγω δημόσιας ωφέλειας στο Ν. 

Ρεθύμνης. 

Η ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: ' 

1. Τις διατάξεις: 

α) Του Ν.Δ. 797/71 «περί αναγκαστικών απαλλοτριώσεων», σε συν¬ 
δυασμό με την παρ. 10 του άρθρου 62 του Ν. 947/79. 

β) Το Β.Δ. 139/71 «περί αρμοδιότητας των Νομαρχών προς κήρυξη 
αναγκαστικών τινων απαλλοτριώσεων». ’ 

γ) Του από 25.11.29 Δ/τος «περί κωδικοποιήσεως των περί κατα¬ 
σκευής συντηρήσεως οδών κειμένων διατάξεων κ.λπ. 1 ’ · 

2. Την αριθ. 11/1989 απόφαση του Διοικητικού Συμβουλίου του 
Νομαρχιακού Ταμείου, αποφασίζουμε: 

Κηρύσσουμε αναγκαστικώς απαλλοτριωτέα λόγω δημόσιας ωφέ¬ 
λειας, έκταση συνολικού εμβαδού 6.025 μ 2 μετά των υπερκειμένων, 
όπως αυτή απεικονίζεται στο από 24.14.75 κτηματολογικό διάγραμμα 
και πίνακα που έχει συντάξει η 7η ΜΟΜΑ και έχει θεωρήσει στις 
22.1.76 ο Δ/ντής Τεχν. Υπηρεσιών για την εκτέλεση των εργασιών 
του έργου διαπλάτυνσης δρόμου Κάτω Πόρος - Αργυρούπολη. 

Η απαλλοτρίωση αυτή κηρύσσεται υπέρ του Δημοσίου και με δαπά¬ 
νες του Νομαρχιακού Ταμείου Ρεθύμνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 14 Μαρτίου 1989 

Η Νομάρχης 
Β. ΜΟΣΙΑΛΟΥ 


ΑΝΑΚΟΙΝΩΣΕΙΣ 

Αριθ. 2863 (3) 

Γνωστοποίηση της παρακατάθεσης αποζημίωσης ακινήτου που ανα¬ 
γκαστικά απαλλοτριώθηκαν και είναι στο Δήμο Αργυρούπολης Ν. 
Πειραιά. 

Ο ΔΗΜΑΡΧΟΣ ΑΡΓΥΡΟΥΠΟΛΗΣ 

Γνωστοποιεί ότι ο Δήμος Αργυρούπολης κατέθεσε στο Ταμείο Παρα¬ 
καταθηκών και Δανείων δρχ. 5.836.230, ως αποζημίωση του ακινή¬ 
του 12 του Ο.Τ. 351 έκτασης 307,17 μ 2 , που βρίσκεται στην οδό Λα- 
σκάρεως και με την 146/Γ/1986 απόφαση του Δημοτικού Συμβου¬ 
λίου (ΦΕΚ 1212/Δ"/30.12.86) απαλλοτριώθηκαν. 

Για την κατάθεση αυτή εκδόθηκε το αριθ. 159/22.3.89 γραμμάτιο 
■ σύστασης παρακαταθήκης. 


Ο υπολογισμός της αποζημίωσης έγινε με την τιμή που προσωρινά 
καθώρισε η 4/1989 απόφαση του Μονομελούς Πρωτοδικείου Αθηνών. 

Αργυρούπολη, 23 Μαρτίου 1989 
Ο Δήμαρχος 

δημ: κ. ευςταθιαδης 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 30569 (4) 

Ανακατασκευή χτίσματος στο δώμα (6ος όροφος) του διατηρητέου κτι¬ 
ρίου, που βρίσκεται επί των οδών Βασ. Σοφίας αριθ. 9 και Μέρλιν 

αριθ. 1 του ρυμοτομικού σχεδίου Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985, 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις (Α' 91). 

2. Τις διατάξεις της υπ’ αριθμ. 15883/1903/8.2.1988 κοινής 

απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων» 
(Β' 142). , 

3. Την από 6.2.1989 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

4. Την από 7.2.1989 (αριθ. πρωτ. 4439/329/1989) σύμφωνη 
γνώμη του ενδιαφερομένου, αποφασίζουμε: 

1. Στο κτίριο που βρίσκεται επί των οδών Βασ. Σοφίας αριθ. 9 και 
Μέρλιν αριθ. 1 του ρυμοτομικού σχεδίου Αθηνών, φερομένου ως ιδιο¬ 
κτησία Ηλία Μπαρμπαλιά, το οποίο έχει χαρακτηρισθεί ως διατηρητέο 
με το από 17.10.1984 Π.Δ. (Δ’ 28), επιτρέπεται η ανακατασκευή του 
χτίσματος στον 6ο όροφο (δώμα), όπως φαίνεται με κόκκινη σκιαγρά¬ 
φηση στο σχετικό πρωτότυπο διάγραμμα σε κλίμακα 1:1000, που θεω¬ 
ρήθηκε από τον Προϊστάμενο της Δ/νσης Τοπογραφικών Εφαρμογών 
με την υπ’ αριθ. 30569/114/1989 πράξη του. 

Ακριβές αντίγραφο του παραπάνω διαγράμματος θα είναι αναρτη- 
μένο, για 20 ημέρες από τη δημοσίευση της παρούσας απόφασης στην 
Εφημερίδα της Κυβερνήσεως, στο Τμήμα Αρχείου Σχεδίων της Διεύ¬ 
θυνσης Τοπογραφικών Εφαρμογών του Υπουργείου Περιβάλλοντος, 
Χωροταξίας και Δημοσίων Έργων οδός Πουλίου και Αμαλιάδος 17, 
για να λάβουν γνώση οι ενδιαφερόμενοι. 

2. α. Το παραπάνω κτίσμα τοποθετείται σε απόσταση τεσσάρων και 
μισού (4,50) μέτρων από την όψη του κτιρίου προς την οδό Βασ. Σοφίας 
και τεσσάρων (4,00) μέτρων από την όψη του προς την οδό Μέρλιν, 
αφιεμένου του υπάρχοντος φωταγωγού στο πίσω όριο του κτιρίου. Στο 
νέο κτίσμα περιλαμβάνεται και η απόληξη του κλιμακοστασίου του κτι¬ 
ρίου. 

β. Το μέγιστο επιτρεπόμενο ύψος αυτού ορίζεται σε τρία μέτρα και 
τριάντα εκατοστά του μέτρου (3,30). 

3. Η εξωτερική μορφή του εγκρίνετάι από την Επιτροπή Πολεοδομι- 
κού και Αρχιτεκτονικού Ελέγχου (Ε.Π.Α.Ε.). 

4. Κατά τα λοιπά εφαρμόζονται οι διατάξεις του από 17.10.1984 π. 
δ/τος (Δ' 28). 

5. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1979 


Αρίθ. 30570 (5) 

Χαρακτηρισμός ως διατηρητέας της όψης του κτιρίου που βρίσκεται στο 

δήμο Πατραίων (Ν. Αχαΐας) επί της οδού Κανάρη αριθ. 29 και κα¬ 
θορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2), 
όπως τροποποιήθηκε με τις διατάξεις του ν. 1772/1988 «Τροποποί¬ 
ηση διατάξεων του ν. 1577/1985 «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/Α/91). 

2. Τις διατάξεις της υπ’ αριθμ. Γ4δ/15883/1903/8.2.1988 κοι¬ 
νής απόφασης του Υπουργού Προεδρίας της Κυβερνήσεως και του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων» (ΦΕΚ 142/Β/88). 

3. Το υπ’ αριθ. 51/1988 π. δ/γμα «Οργανισμός Υπουργείου Περι¬ 
βάλλοντος, Χωροταξίας και Δημοσίων Έργων» (ΦΕΚ 19/Α/88) και 
ειδικότερα το άρθρο 5 παράγρ. 1 και παρ. 2 εδ. γ. 

4. Τις υπ’ αριθ. ΥΠΠΟ/Δ' ΛΑΠ/Γ/1660/24589/2.7.86 (ΦΕΚ 
550/Β/12.8.86) και ΥΠΠ/2682/ΔΠΚΑΝΜ/70/22.7.88 αποφά¬ 
σεις του Υπουργείου Πολιτισμού. 

5. Την από 22.4.1988 αιτιολογική έκθεση της Διεύθυνσης Παραδο¬ 
σιακών Οικισμών και Περιβάλλοντος (Γ7) την οποία υιοθετεί η Διεύ¬ 
θυνση Πολεοδομικού Σχεδιασμού, Τμήμα Παραδοσιακών Οικισμών με 
το υπ’ αριθ. 214/Δ/88 υπηρεσιακό σημείωμά της. 

6. Τηναπό 7.5.1989 σύμφωνη γνώμη των ενδιαφερομένων Αφών 
Λοτσάρη για τον χαρακτηρισμό ως διατηρητέας όψης του κτιρίου, απο¬ 
φασίζουμε: 

1) Χαρακτηρίζεται ως διατηρητέα η όψη του κτιρίου που βρίσκεται 
στην οδό Κανάρη 29 στο δήμο Πατραίων (Ν. Αχαΐας) φερομένού ως 
ιδιοκτησία Αφών Λοτσάρη, όπως φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:1000 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 30570/1988 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 ημέρες τουλάχιστον στο Τμήμα Αρχείου Σχεδίων της Διεύθυνσης 
Τοπογραφικών Εφαρμογών του Υπουργείου Περιβάλλοντος, Χωροτα¬ 
ξίας και Δημοσίων Έργων από τη δημοσίευση της απόφασης αυτής 
στην Εφημερίδα της Κυβερνήσεως για να λάβουν γνώση οι ενδιαφερό¬ 
μενοι. 

2) Στη διατηρητέα όψη απαγορεύεται κάθε αφαίρεση, αλλοίωση ή 
καταστροφή των επί μέρους αρχιτεκτονικών και διακοσμητικών στοι¬ 
χείων της. 

3) Επιτρέπεται η ανέγερση νέου κτιρίου σε επαφή με τη διατηρητέα 
όψη. 

Στο ανεγειρόμενο νέο κτίριο επιτρέπεται η κάλυψη μέχρι ποσοστού 
100% στο υπόγειο, ισόγειο και Α' όροφο και 70% στο Β' όροφο. Επι¬ 
τρέπεται επίσης η προσθήκη Γ' ορόφου σε εσοχή σε απόσταση 3,50μ. 
από την διατηρητέα όψη, μετά από έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

Ο προστιθέμενος όροφος εναρμονίζεται μορφολογικά με την διατηρη¬ 
τέα πρόσοψη του κτιρίου και δεν υπερβαίνει το ύψος των 3.40 μ. από 
την ανώτατη στάθμη του στηθαίου της διατηρητέας όψης. 

4α) Δεν επιτρέπεται η τοποθέτηση φωτεινών επιγραφών και διαφημί¬ 
σεων στη χαρακτηριζόμενη ως διατηρητέα όψη του κτιρίου. Επιτρέπο¬ 
νται μόνο επιγραφές περιορισμένων διαστάσεων που πληροφορούν για 
την χρήση των χώρων του κτιρίου. 

Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο κατάστημα που αναφέρονται αποκλειστικά στο όνομα και στο 
αντικείμενο των εργασιών του. Οι φωτεινές επιγραφές στο ισόγειο κατά¬ 
στημα έστω και αν τοποθετούνται μέσα στις προθήκες έχουν χρώμα 
λευκό ή κίτρινο και συνεχές και αποτελούνται από μεμονωμένα στοιχεία 
και αριθμούς. 

5) Για οποιαδήποτε οικοδομική εργασία στο κτίριο και στο χώρο που 
το περιβάλλει καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6) Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 30444/1032 (6) 

Τροποποίηση του ρυμοτομικού σχεδίου Αθηνών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3, 9 και 70 του ν.δ./τος της 
17.7.1923 «Περί σχεδίων Πόλεων κ.λπ.» (Α’ 228), όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

3. Τις διατάξεις του άρθρου 23 (παρ. 1 περ. ιδ) του ν. 1558/1985 
«Κυβέρνηση και Κυβερνητικά Όργανα» (Α' 137). 

4. Τις διατάξεις των άρθρων 1 (παρ. β) και 2 (παρ. β) του π.δ/τος 
183/1986 «Έγκριση τροποποιήσεων σχεδίων πόλεων και καθορισμός 
όρων και περιορισμών δόμησης από τους νομάρχες» (Α' 70). 

5. Τις διατάξεις του υπ’ αριθ. 842/1980 π.δ/τος «Περί απλουστεύ- 
σεως της διαδικασίας κατά την έκδοσιν διοικητικών τινών πράξεων 
ατομικού χαρακτήρος κ.λπ.» (Α' 280). 

6. Την υπ’ αριθμ. Γ4δ/15883/1903/8.2.1988 κοινή απόφαση 
του Υπουργού Προεδρίας της Κυβερνήσεως και -του Αναπληρωτή 
Υπουργού Περιβάλλοντος, Χωροταξίας και Δημόσιων Έργων» (Β' 
142/1988). 

7. Τις υπ’ αριθ. 46/1986 και 1660/1988 γνωμοδοτήσεις του δη¬ 
μοτικού συμβουλίου Αθηναίων. 

8. Τις υπ’ αριθ. 410/1985, 202/1986 και 388/1988 γνωμοδο¬ 
τήσεις του Κεντρικού Συμβουλίου Χωροταξίας, Οικισμού και Περιβάλ¬ 
λοντος, αποφασίζουμε: 

1. Εγκρίνεται η τροποποίηση του ρυμοτομικού σχεδίου Αθηνών στην 
περιοχή Σχολής Ευελπίδων με α) τον αποχαρακτηρισμό του χώρου 
Βρεφικού και Παιδικού Σταθμού, που καθορίσθηκε με το από 6.8.1968 
διάταγμα (Δ' 158/1968) και μετατροπή αυτού σε κοινόχρηστο χώρο 
πρασίνου και β) την τροποποίηση του υπογείου χώρου στάθμευσης που 
καθορίσθηκε με το πρώτο εδάφιο της παραγράφου δ του άρθρου 2 του 
από 13.1.1986 π.δ/τος (Δ' 119/1986) και καθορίζεται ως χώρος 
στάθμευσης αυτοκινήτων ο με στοιχεία Α 2 , Β 2 , Γ 2 , Δ 2 , Ε_, Ζ 2 , Η 2 , Θ 2 , 
Ι 2 , Κ 2 , Λ 2 , Μ 2 , Ν 2 , Ξ 2 , Α 2 , χώρος όπως οι παραπάνω ρυθμίσεις φαίνο¬ 
νται στο σχετικό πρωτότυπο διάγραμμα σε κλίμακα 1:500, που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την υπ’ αριθ. 30444/1989 πράξη του. Ακριβές αντίγραφο του δια¬ 
γράμματος αυτού θα είναι αναρτημένο για 20 τουλάχιστο μέρες από τη 
δημοσίευση της παρούσας απόφασης στην Εφημερίδα της Κυβερνήσεως 
στο Τμήμα Αρχείου Σχεδίων της Διεύθυνσης Τοπογραφικών Εφαρμο¬ 
γών του Υπουργείου Περιβάλλοντος, Χωροταξίας και Δημοσίων Έρ¬ 
γων, οδός Πουλίου και Αμαλιάδος 17, για να λάβουν γνώση οι ενδιαφε¬ 
ρόμενοι. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 



1980 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 30571/1123 (7) 

Χαρακτηρισμός ως διατηρητέου του κτιρίου που βρίσκεται στον Άγιο 

Νικόλαο Λασηθίου Κρήτης και στη συμβολή των οδών Ροϋσου 

Κουνδοΰρου και Σφακιανάκη και καθορισμός ειδικών όρων και πε¬ 
ριορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 1 (παρ. 1, 2) του ν. 1772/1988 «Τροποποίηση διατάξεων 
του ν. 1577/1985 «Γενικός Οικοδομικός Κανονισμός» και άλλες σχε¬ 
τικές διατάξεις» (Α' 91). 

2. Την υπ’ αριθμ. Γ4δ/15883/1903/8.2.1988 κοινή απόφαση 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων» (Β' 
142). 

3. Την υπ’ αριθ. 13490/4.4.83 απόφασης της Υπουργού Πολιτι¬ 
σμού και Επιστημών (Β' 237). 

4. Το υπ’ αριθ. 364/9.9.87 έγγραφο της Εφορείας Νεωτέρων Μνη¬ 
μείων του Υπουργείου Πολιτισμού. 

5. Την από 27.5.1988 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών. 

ό.Την από 18.8.1988 σύμφωνη γνώμη των κληρονόμων Καληω- 
ράκη για τον χαρακτηρισμό ως διατηρητέου του παρακάτω κτιρίου, 
αποφασίζουμε: 

1. Χαρακτηρίζεται ως διατηρητέο το κτίριο στον Άγιο Νικόλαο Λα¬ 
σηθίου Κρήτης και στη συμβολή των οδών Ρούσσου Κούνδουρου και 
Σφακιανάκη φερόμενο ως ιδιοκτησία κληρονόμων Καλήωράκη, όπως 
φαίνεται στο σχετικό πρωτότυπο διάγραμμα σε κλίμακα 1:100 που θε¬ 
ωρήθηκε από τον Προϊστάμενο της Δ/νσης Τοπογραφικών Εφαρμογών 
με την υπ’ αριθ. 30571/1123/1989 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 ημέρες τουλάχιστον στο τμήμα Αρχείου - Σχεδίων της Δ/νσης Το¬ 
πογραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων, οδός Πουλίου και Αμαλιάδος 17 για να λάβουν 
γνώση οι ενδιαφερόμενοι. 

2. Στο διατηρητέο κτίριο απαγορεύεται κάθε αφαίρεση, αλλοίωση ή 
καταστροφή των επί μέρους αρχιτεκτονικών και διακοσμητικών στοι¬ 
χείων του. Επιβάλλεται η επισκευή και αποκατάσταση των όψεων του 
ως άνω κτιρίου. 

3. Επιτρέπεται ο εκσυγχρονισμός των εγκαταστάσεων, η ενίσχυση 
του φέροντα οργανισμού καθώς και κάθε επέμβαση για λόγους λειτουρ¬ 
γικούς εφόσον δεν αλλοιώνεται ο αρχιτεκτονικός χαρακτήρας του δια¬ 
τηρητέου κτιρίου. 

4. Απαγορεύεται η τοποθέτηση φωτεινών επιγραφών ή διαφημίσεων 
στις όψεις και στην στέγη του διατηρητέου κτιρίου, πλην των επιγραφών 
περιορισμένων διαστάσεων που πληροφορούν για την χρήση του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου καθώς και για την τοποθέτηση επιγραφών απαιτείται 
η έγκριση της αρμόδιας Υπηρεσίας του Υπουργείου Πολιτισμού και της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

6. Επιτρέπεται η προσθήκη κατ’ επέκταση και καθ’ ύψος με κάλυψη 
100% στο ισόγειο του κτιρίου. Η προσθήκη στους ορόφους, τοποθετεί¬ 
ται σε υποχρεωτική υποχώρηση δύο (2) μ. τουλάχιστον σε όλο το μήκος 
της όψης από την οδό Σφακιανάκη. Στην προσθήκη θα επανατοποθετη¬ 
θεί η διατηρητέα υπάρχουσα πόρτα, η οποία είχε αφαιρεθεί προσωρινά. 

7. Στο νέο κτίριο, επιτρέπεται η κατασκευή απόληξης κλιμακοστα¬ 
σίου με μέγιστο εξωτερικό ύψος μικρότερο από το απαιτούμενο από το 
άρθρο 16 παρ. Ιβ/ΓΟΚ. 

8. Το μέγιστο ύψος του νέου κτιρίου συμπεριλαμβανομένων και των 
κατασκευών πάνω από το κτίριο κατά το άρθρο 16/ΓΟΚ δεν υπερβαί¬ 
νει το ύψος του κορφιά του διατηρητέου κτιρίου. 

9. Το άρθρο 23 παρ. 5/ΓΟΚ 1985 δεν ισχύει για τον υπολογισμό 
του Σ.Δ. του νέου κτιρίου. 

10. Η μελέτη του νέου κτιρίου εγκρίνεται από την αρμόδια Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

11. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 28752/839 (8) 

Χαρακτηρισμός ως διατηρητέου του κτιρίου πΟυ βρίσκεται στην Πόμπια 

Καινούργιου (Ν. Ηρακλείου) Κρήτης και καθορισμός ειδικών όρων- 

και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/1985) και 5 ειδικότερα τα άρθρα 3 και 4 (παρ. 
2), όπως τροποποιήθηκαν με το ν. 1772/1988 «Τροποποίηση διατά¬ 
ξεων του ν. 1577/1985 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88). 

2. Την υπ’ αριθμ. Γ4δ/15883/1903/8.2.1988 κοινή απόφαση 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων» (ΦΕΚ 
142/Β/88). 

3. Την από 23.6.1988 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών. 

4. Το υπ’ αριθ. ΑΠ οικ. 46340/5221/23.6.1988 έγγραφό της Δ/ 
νσης Πολεοδομικού Σχεδιασμού, Τμήμα Παραδοσιακών Οικισμών 
προς τον Μιχαήλ Μανουσάκη, και ότι η προθεσμία του άρθρου 4 παρά¬ 
γραφος 2 του ν. 1577/85 «ΓΟΚ» πέρασε άπρακτη, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην κοι¬ 
νότητα Πόμπια επαρχίας Καινούργιου (Ν. Ηρακλείου) Κρήτης φερό¬ 
μενο ως ιδιοκτησία Μιχαήλ Μανουσάκη όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 1:100 που 
θεωρήθηκε από τον Προϊστάμενο της Δ/νσης Τοπογραφικών Εφαρμο¬ 
γών με την υπ’ αριθ. 28752/1989 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 ημέρες τουλάχιστον από τη δημοσίευση της απόφασης στο τμήμα 
Αρχείου Σχεδίων της Δ/νσης Τοπογραφικών Εφαρμογών του Υπουρ¬ 
γείου Περιβάλλοντος, Χωροταξίας και Δημοσίων Έργων, οδός Που¬ 
λίου και Αμαλιάδος 17 για να λάβουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή ο εκσυγχρονισμός των εγκαταστάσεων, η 
ενίσχυση του φέροντα οργανισμού η εσωτερική διαρρύθμιση καθώς και 
επεμβάσεις για λόγους λειτουργικούς εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

11. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. /- 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1981 


Αριθ. 4879/512 

Τροποποίηση του ρυμοτομικού σχεδίου Αθηνών. 

Ο ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3, και 70 του ν.δ./τος της 17.7.1923 
«Περί σχεδίων Πόλεων κ.λπ.» (Α’ 228), όπως μεταγενέστερα τροποποι¬ 
ήθηκαν και συμπληρώθηκαν. 

2. Τις διατάξεις των άρθρων 2, 3 και 7 του ν. 1032/1980 «Περίσυ- 
στάσεως Υπουργείου Χωροταξίας, Οικισμού και Περιβάλλοντος» (Α’ 

57). ^ ' . 

3. Τις διατάξεις του υπ’ αριθ. 842/1980 π.δ/τος «Περί απλουατεύ- 
σεως της διαδικασίας κατά την έκδοσιν διοικητικών τινών πράξεων 
ατομικού χαρακτήρος κ.λπ.» (Α' 280). 

4. Τις διατάξεις της παρ. 1 του άρθρου 23 του ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

5. Τις διατάξεις του άρθρου 2 παρ. α του ν.δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους νομάρχες (Α' 70). 

6. Την υπ’ αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β' 142). 

7. Τις υπ’ αριθ. 637/1988 και 1174/1988 γνωμοδοτήσεις του δη¬ 
μοτικού συμβουλίου Αθηναίων. 

8. Την υπ’ αριθ. 332/1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, αποφασίζουμε: 

1. Εγκρϊνεται η τροποποίηση του ρυμοτομικού σχεδίου Αθηνών στο 
τμήμα της πόλης, που έχει χαρακτηρισθεί ως παραδοσιακό με το από 
21.9.1979 π.δ/γμα «Περί χαρακτηρισμού ως παραδοσιακού τμήμα¬ 
τος της πόλεως των Αθηνών (Ιστορικό Κέντρο) (Δ' 567/1979) και ειδι¬ 
κότερα στη συμβολή των οδών Σταδίου και Αιόλου, με την μετατροπή 
τμήματος του υπ’ αριθ. 6 οικοδομικού τετραγώνου σε χώρο πρασίνου, 
όπως φαίνεται στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την υπ’ αριθ. 4879/1989 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 τουλάχιστον μέρες από τη δημοσίευση της παρούσας απόφασης στην 
Εφημερίδα της Κυβερνήσεως στο Τμήμα Αρχείου Σχεδίων της Διεύθυν¬ 
σης Τοπογραφικών Εφαρμογών του Υπουργείου Περιβάλλοντος, Χω¬ 
ροταξίας και Δημοσίων Έργων, οδός Πουλίου και Αμαλιάδος 17, για 
να λάβουν γνώση οι ενδιαφερόμενοι. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 4948/530 (10) 

Χαρακτηρισμός ως διατηρητέου του κτιρίου που βρίσκεται επί των 
οδών Τατοΐου, Στρέϊτ και Εμμ. Μπενάκη του ρυμοτομικού σχεδίου 
του δήμου Κηφισιάς, (Ν. Αττικής) και καθορισμός ειδικών όρων και 
περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2), 
όπως τροποποιήθηκαν με το ν. 1772/1988 «Τροποποίηση διατάξεων 
του ν. 1577/1985 «Γενικός Οικοδομικός Κανονισμός» και άλλες σχε¬ 
τικές διατάξεις» (ΦΕΚ 91/Α/88). 

2. Την υπ’ αριθμ. Γ4δ/15883/1903/8.2.1988 κοινής απόφασης 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων» (ΦΕΚ 
142/Β/88). 

3. Το υπ’ αριθ. 51 π. δ/γμα «Οργανισμός Υπουργείου Περιβάλλο¬ 
ντος, Χωροταξίας και Δημοσίων Έργων» (ΦΕΚ 19/Α/88) και ειδικό¬ 
τερα το άρθρο 5 παράγρ. 1 και παρ. 2 εδ. γ. 

4. Την από 1.9.1986 αιτιολογική έκθεση-εισήγηση της Διεύθυνσης 


(9) Παραδοσιακών Οικισμών (Γ7) την οποία υιοθετεί η Διεύθυνση Πολεο- 
δομικού Σχεδιασμού, Τμήμα Παραδοσιακών Οικισμών με το υπ’ αριθ. 
171/Δ/4.7.1988 υπηρεσιακό σημείωμα. 

5. Την από 30.5.1989 (αριθ. πρωτ. 41230 δήλωση του Παναγι¬ 
ώτη Νίκα περί αποδοχής κηρύξεως διατηρητέου του παρακάτω αναφε- 
ρόμενου κτιρίου, αποφασίζουμε: 

1) Χαρακτηρίζεται ως διατηρητέο το κτίριο που βρίσκεται επί των 
οδών Τατοΐου, Στρέϊτ και Εμμ. Μπενάκη στη Κηφισιά του Ν. Αττικής, 
φερομένου ως ιδιοκτησία Παναγιώτη Νίκα, όπως φαίνεται σημειωμένο 
στο σχετικό πρωτότυπο τοπογραφικό διάγραμμα σε κλίμακα 1:5000 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 4948/1989 πράξη του, ακριβές αντί¬ 
γραφο του οποίου αναρτάται στη Διεύθυνση Τοπογραφικών Εφαρμογών 
επί είκοσι (20) ημέρες από την επομένη της δημοσίευσης της παρούσας 
απόφασης στην Εφημερίδα της Κυβερνήσεως. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
καλλιτεχνικών διακοσμητικών στοιχείων του. 

3) Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του και δεν θίγονται τα διατηρητέα στοιχεία του. 

4) Επιτρέπεται η ανέγερση νέων κτιρίων στον ακάλυπτο χώρο του οι¬ 
κοπέδου του διατηρητέου κτιρίου, χωρίς υπέρβαση του επιτρεπόμενου 
ποσοστού κάλυψης του οικοπέδου και του συντελεστή δόμησης που 
ισχύει στην περιοχή μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

5) Απαγορεύεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου και του χώρου που το περι¬ 
βάλλει. Επιτρέπεται μόνο η τοποθέτηση επιγραφών περιορισμένων δια¬ 
στάσεων που πληροφορούν για τη χρήση του κτιρίου. 

6) Για οποιαδήποτε επέμβαση στο εξωτερικό, στο εσωτερικό και στον 
περιβάλλοντα χώρο του διατηρητέου κτιρίου καθώς και για την τοποθέ¬ 
τηση επιγραφών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7) Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. 3150/Π-223/89 (11) 

Αναστολή έκδοσης οικοδομικών αδειών για έξι μήνες από την ημερομη¬ 
νία έναρξης ισχύος της παρούσας σε διάφορα οικοδομικά τετράγωνα 
του Δήμου Χαλανδρίου Ν. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Το Ν. 1599/86 «περί Σχέσεων Κράτους - Πολίτη». 

2. Τις διατάξεις του από 17.7.23 δ/τος, όπως μεταγενέστερα τρο¬ 
ποποιήθηκαν και συμπληρώθηκαν. 

3. Τις διατάξεις του Ν. 3200/55. 

4. Τις διατάξεις του υπ’ αριθμ. 183 Π.Δ/τος (ΦΕΚ 70Α). 

5. Την υπ’ αριθμ. 40/89 ομόφωνη απόφαση του Δημ. Συμβουλίου 
Χαλανδρίου. 

6. Την από 16.3.89 γνωμοδότηση του Συμβουλίου ΠΕΧΩΔΕ του 
Νομού (πράξη 30η της 13ης Συνεδρίας). 

Την αναστολή έκδοσης οικοδομικών αδειών στα Ο.Τ. 596, 598, 
602, 652, .362, 639, 590, 607, 353, 628, 273, 337, 338, 340, 
619, 573,574,617,333, 566, στο τμήμα του Ο.Τ. 562, όπωςπροέ- 
κυψε με την υπ’ αριθμ. 2004/165/85, απόφαση Νομάρχη Αν. Αττι¬ 
κής (ΦΕΚ 67Δ'/5.3.85) και περιβάλλεται από τους δρόμους Άνδρου - 
Ζωοδόχου Πηγής - Μεθώνης - Λοκρίδος στα Ο.Τ. 277, 186, 532, 
530,525,288,499,498,19,218,220,804,134,745,416,473, 
491, 751, 681, 680, 716, 715 και 712 για έξι (6) μήνες από τη δη¬ 
μοσίευση της απόφασης του Νομάρχη στην Εφημερίδα της Κυβερνή¬ 
σεως. 



1982 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 22 Μαρτίου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

- ♦ -- 

Αριθ. 5396/648 ^ (12) 

Τροποποίηση του ρυμοτομικού σχεδίου Αγ. Αναργύρων στο Ο.Τ. 378 
Ν. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν.Δ/γμα (ΦΕΚ 
220/Α) καιμετηνπαρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αρ. 183/86 Π.Δ/τος (ΦΕΚ 70/Α). 

4. Την υπ’ αρ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

5. Την υπ’ αρ. 684/88 γνωμοδότηση του Δημ. Συμβουλίου Αγ. 
Αναργύρων. 

6. Την υπ’ αρ. 5/89 (θέμα 4ο) γνωμοδότηση του Συμβουλίου 
Χ.Ο.Π. του Ν. Αττικής, αποφασίζουμε: 

Άρθρο 1 ··. 

Εγκρίνεται η τροποποίηση του εγκεκριμένου ρυμοτομικού σχεδίου 
Αγ. Αναργύρων στο Ο.Τ. 378 και συγκεκριμένα τον αποχαρακτηρισμό 
τμήματος του Ο.Τ. 378 από κοινόχρηστο χώρο σε οικοδομήσιμο για 
την ανέγερση βρεφονηπιακού σταθμού από το Βαφειαδακείο Ίδρυμα 
όπως φαίνεται στο σχετικό πρωτότυπο σχεδιάγραμμα σε κλίμακα 
1:500 που έχει θεωρηθεί από την Δ/ντρια της Δ/νσης Πολεοδομίας 
Δ.Α. και που αντίγραφό του θα τηρηθεί για 15 ημέρες στα γραφεία της 
Δ/νσης Πολεοδομίας Δ.Α. μετά τη δημοσίευση της απόφασης αυτής 
στην Εφημερίδα της Κυβέρνησης. 

Άρθρο 2 

Η ισχύς της απόφασης αυτής αρχίζει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 24 Μαρτίου 1989 

Ο Νομάρχης 

Γ. ΑΝΑΝΙΑΔΗΣ 

-—♦- 

Αριθ. Τ.Π. 465 (13) 

Κατηγοριοποίηση και καθορισμός ορίων και όρων και περιορισμών δό¬ 
μησης του οικισμού Πέντε Εκκλησιές της Κοινότητας Πέντε Εκκλη¬ 
σιών Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Π.Δ. 24.4.85 (ΦΕΚ 181Δ'/85) «περί τρόπου 
καθορισμού ορίων οικισμών της χώρας μέχρι 2000 κατοίκων, κατηγο¬ 
ρίες αυτών και καθορισμός όρων και περιορισμών δόμησης αυτών». 

2. Το από 14.2.87 Π.Δ/γμα (ΦΕΚ 133Δ'/87) «περί τροποποιή- 
σεως του Π.Δ. 24.4.85 κ.λπ.». 

3. Τις προτάσεις των ιδιωτών μελετητών στους οποίους ανατέθηκε η 
σχετική μελέτη στα πλαίσια του προγράμματος των ανοικτών πόλεων 
και που αφορούν στον προσδιορισμό των ορίων του υπ’ όψιν οικισμού 
(Πέντε Εκκλησιές). 

.4. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερθέντες μελετητές με τις υποδείξεις των σχε¬ 
τικών προδιαγραφών του Υ.Χ.Ο.Π. * 

5. Τα πληθυσμιακά στοιχεία της τελευταίας απογραφής της 
Ε,Σ.ΥΈ. 

6. Την 30/87 απόφαση του Κοιν. Συμβουλίου. 

7. Την από 23,10.87 βεβαίωση της Δ/νσης Δασών επί του σχετικού 
διαγράμματος του οικισμού. 


8. Την Τ.Π. 2166/13.2.89 εισήγηση του Τ.Π. και Π.Ε. Ν. Θε¬ 
σπρωτίας προς το Σ.Χ.Ο.Π. του Νομού. 

9. Το αριθμ. 1/20.2.89 4ο θέμα Πρακτικό του Σ.Χ.Ο.Π. του Νο¬ 
μού, αποφασίζουμε: 

1. Κατατάσσουμε τον οικισμό Πέντε Εκκλησιές της Κοινότητας Πέ¬ 
ντε Εκκλησιών Ν. Θεσπρωτίας στην κατηγορία αδιάφορος, φθίνων, συ¬ 
νεκτικός και μικρός. 

2. Καθορίζουμε τα όρια του οικισμού Πέντε Εκκλησιές της Κοινότη- 
' τας Πέντε Εκκλησιών Ν. Θεσπρωτίας όπως αυτά φαίνονται στο σχεδιά¬ 
γραμμα του οικισμού υπό κλίμακα 1:5000, που συνοδεύει αυτή την 
απόφαση και ορίζονται τα σημεία 1, 2, 3, 4, 5, 6, 7, 8, 9, 10, 11, 12, 
13, 14, 15, 16 και 1. 

3. Καθορίζουμε τους ακόλουθους γενικούς όρους και περιορισμούς 
δόμησης. 

Γενικοί όροι δόμησης 

α) Εντός των ορίων του οικισμού θα ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181Δ’/85), όπως αυτό 
τροποποιήθηκε με το Π.Δ. 14.2.87 (ΦΕΚ 133Δ’/87). 

β) Αρτιότητα: 1) Τα γήπεδα τα ευρισκόμενα εντός του εγκεκριμένου 
σχεδίου Πέντε Εκκλησιών είναι άρτια αν έχουν πρόσωπο 14 τ.μ. και εμ¬ 
βαδόν 300 τ.μ. 2) Διά γήπεδα τα ευρισκόμενα εκτός του εγκεκριμένου 
Σχεδίου αλλά εντός των ορίων που καθορίζονται με αυτή την απόφαση, 
απαιτείται εμβαδόν 500 τ.μ. και πρόσωπο 14 μέτρα. 

γ) Κατά παρέκκλιση της προηγούμενης διατάξεως θεωρούνται άρτια 
τα γήπεδα τα ευρισκόμενα εντός των ορίων που καθορίζονται με την 
απόφαση αυτή, με όποιο εμβαδόν είχαν έως την 3.5.85, ημέρα δημο¬ 
σίευσης του Π.Δ. 24.4.85 και πρόσωπο (4) τέσσερα μέτρα. 

4. α) Πριν από οποιαδήποτε κατάτμηση οικοπέδων εντός των ορίων 
του-οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας, ώστε να 
εξασφαλίζεται η συνέχεια των. υπαρχόντων κοινοχρήστων χώρων και η 
δημιουργία νέων κοινόχρηστων χώρων σύμφωνα με την παρ. 1 του άρ¬ 
θρου 6 του από 24.4.1985 Π.Δ/τος. 

β) Να εξασφαλίζεται οποιαδήποτε συνέχεια των υφισταμένων ή εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4.1985 
(ΦΕΚ. 181Δ-/3.5.1985) και το Π.Δ/γμα της 14.2.1987 (ΦΕΚ 
133/Δ’/23.2.1987). 

Η παρούσα απόφαση να δημοσιευθεί στην Εφημερίδα της Κυβερνήσεως. 

Ηγουμενίτσα, 1 Μαρτίου 1989 

Ο Νομάρχης 
ΠΑΝΑΓ. ΣΚΑΛΤΣΑΣ 

-♦- 

Αριθ, Τ.Π. 468 (14) 

Κατηγοριοποίηση και καθορισμός ορίων και όρων και περιορισμών δό-' 

μησης του οικισμού Γαρδικίου Επαρχίας Σουλίου της Κοινότητας 

Γαρδικίου Επαρχίας Σουλίου Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Π.Δ. 24.4.85 (ΦΕΚ 181Δ’/85) «περί τρόπου 
καθορισμού ορίων οικισμών της χώρας μέχρι 2000 κατοίκων, κατηγο¬ 
ρίες αυτών και καθορισμός όρων και περιορισμών δόμησης αυτών». 

2. Το από 14.2.87 Π.Δ/γμα (ΦΕΚ 133Δ’/87) «περί τροποποιή- 
σεως του Π.Δ. 24.4.85 κ.λπ.». 

3. Τις προτάσεις των ιδιωτών μελετητών στους οποίους ανατέθηκε η 
σχετική μελέτη στα πλαίσια του προγράμματος των ανοικτών πόλεων 
και που αφορούν στον προσδιορισμό των ορίων του υπ’ όψιν οικισμού 
(Γαρδίκι Επ. Σουλ.) 

4. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερθέντες μελετητές με τις υποδείξεις των σχε¬ 
τικών προδιαγραφών του Υ.Χ.Ο.Π. 

5. Τα πληθυσμιακά στοιχεία της τελευταίας απογραφής της 
Ε.Σ.Υ.Ε. 

6. Την 35/7/31.7.87 απόφαση του Κοιν. Συμβουλίου. 

7. Την από 3740/22.11.88 βεβαίωση της Δ/νσης Δασών επί του 
σχετικού διαγράμματος του οικισμού. 

8. Την Τ.Π. 3230/13.2.89 εισήγηση του Τ.Π. και Π.Ε. Ν. Θε¬ 
σπρωτίας προς το Σ.Χ.Ο.Π. του Νομού. 

9. Το αριθμ. 1/20.2.89 7ο θέμα Πρακτικό του Σ.Χ.Ο.Π. του Νο- 

μού, αποφασίζουμε: 

1. Κατατάσσουμε τον οικισμό Γαρδικίου Επαρχίας Σουλίου της Κοι¬ 
νότητας Γαρδικίου Επαρχίας Σουλίου Ν. Θεσπρωτίας στην κατηγορία: 
στάσιμος, διάσπαρτος, μεσαίος και αδιάφορος. 

2. Καθορίζουμε τα όρια του οικισμού Γαρδικίου Επαρχίας Σουλίου 
της Κοινότητας Γαρδικίου Επαρχίας Σουλίου Ν. Θεσπρωτίας, όπως 
αυτά φαίνονται στο σχεδιάγραμμα του οικισμού υπό κλίμακα 1:5000, 
που συνοδεύει αυτή την απόφαση και ορίζονται τα σημεία 1, 2, 3, 4, 5, 
6, 7, 8, 9, 10,11,12,13,14,15,16,17,18,19, 20, 21, 22, 23, 
24, 25, 26 και 1. 

3. Καθορίζουμε τους ακόλουθους γενικούς όρους και περιορισμούς 
δόμησης. 

Γενικοί όροι δόμησης 

α) Εντός των ορίων του οικισμού θα ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181Δ'/85), όπως αυτό 
τροποποιήθηκε με το Π.Δ. 14.2.87 (ΦΕΚ 133Δ'/87). 

β) Αρτιότητα: 1) Τα γήπεδα τα ευρισκόμενα εντός του εγκεκριμένου 
σχεδίου Γαρδικίου Σουλίου είναι άρτια αν έχουν πρόσωπο 14 τ.μ. και 
εμβαδόν 300 τ.μ. 

2. Δια γήπεδα τα ευρισκόμενα εκτός του εγκεκριμένου Σχεδίου, αλλά 
εντός των ορίων που καθορίζονται με αυτή την απόφαση, απαιτείται εμ¬ 
βαδόν 600 τ.μ. και πρόσωπο (14) μ. δεκατέσσερα μέτρα. 

γ) Κατά παρέκκλιση της προηγούμενης διατάξεως θεωρούνται άρτια 
τα γήπεδα τα ευρισκόμενα εντός των ορίων που καθορίζονται με την 
απόφαση αυτή, με όποιο εμβαδόν είχαν έως την 3.5.85, ημέρα δημο¬ 
σίευσης του Π.Δ. 24.4.85 και πρόσωπο (4) τέσσερα μέτρα. 

4. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας, ώστε να 
εξασφαλίζεται η συνέχεια των υπαρχόντων κοινοχρήστων χώρων και η 
δημιουργία νέων κοινόχρηστων χώρων σύμφωνα με την παρ. 1 του άρ¬ 
θρου 6 του από 24.4.1985 Π.Δ/τος. 

β) Να εξασφαλίζεται οποιαδήποτε συνέχεια των υφισταμένων ή εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4.1985 
(ΦΕΚ. 181Δ'/3.5.1985) και το Π.Δ/γμα της 14.2.1987 (ΦΕΚ Δ'/ 
23.2.1987). 

Η παρούσα απόφαση να δημοσιευθεί στην Εφημερίδα της Κυβερνήσεως. 

Ηγουμενίτσα, 1 Μαρτίου 1989 

Ο Νομάρχης 
ΠΑΝΑΓ. ΣΚΑΛΤΣΑΣ 

-φ- 

Αριθ. 801 (15) 

Διόρθωση σχεδίου Ερμούπολης στην περιοχή πλατείας Ηρώων Ν. Κυ¬ 
κλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 7 του Ν. 3200/55 «περί διοικητικής 
αποκεντρώσεως». 

2. Τις διατάξεις του από 13.4.1929 Δ/τος, άρθρα 18 και 19, που 
αναφέρονται στον τρόπο κατάρτισης και εφαρμογής των ρυμοτομικών 
σχεδίων. 

3. Τις διατάξεις του από 18.10.1925 Δ/τος, άρθρα 1 και 2, που 
αναφέρονται στον τρόπο διόρθωσής ασυμφωνιών μεταξύ εγκεκριμένου 
σχεδίου και του επί εδάφους εφαρμοσθέντος. 

4. Τη αριθ. 389/21.12.87 απόφαση του Δημοτικού Συμβουλίου 
Ερμούπολης, με θέμα διόρθωση σχεδίου πόλεως στην περιοχή πλατείας 
Ηρώων στην Ερμούπολη. 

5. Τη γνώμη του ΣΧΟΠ, όπως διατυπώθηκε στην 1η Συνεδρίαση 
της 9.2.89 πράξη 2η, αποφασίζουμε: 

Διορθώνουμε το εγκεκριμένο σχέδιο Ερμούπολης στην περιοχή πλα¬ 
τείας Ηρώων απέναντι από το νοσοκομείο Σύρου με τον καθορισμό των 
οικοδομικών γραμμών, εκθ και δζα, όπως φαίνεται στο τοπογραφικό 
διάγραμμα που έχει αναρτηθεί για 15 ημέρες στο Δήμο της Ερμούπο¬ 
λης. 


Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 8 Μαρτίου 1989 

Ο Νομάρχης 
ΔΗΜΗΤΡΙΟΣ ΤΑΣΣΗΣ 

-♦- 

Αριθ. 56034 (16) 

Τροποποίηση της οικ./58779/27.7.88 (ΦΕΚ 592/Δ712.8.88) 
απόφασης του Νομάρχη Χαλκιδικής μόνο ως προς τα όρια του οικι¬ 
σμού Νικήτης - Αγ. Βαρβάρας - Αγ. Γεωργίου κάτω των 2.000 
κατ. και τροποποίηση της 60028/18.10.88 (ΦΕΚ 760/Δ'/ 
24.10.88) απόφασης του Νομάρχη Χαλκιδικής «περί αναστολής έκ¬ 
δοσης οικοδομικών αδειών . Νικήτης .... κ.λπ.». 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181/Δ’/3.5.85), 
όπως αυτό τροποποιήθηκε με το από 14.12.87 Π.Δ. (ΦΕΚ 133/Δ'/ 
23.2.87). 

2. Την οικ. 58779/27.7.88 (ΦΕΚ 592/Δ712.8.88) απόφαση του 
Νομάρχη Χαλκιδικής «περί καθορισμού κατηγοριών και ορίων ... Νική¬ 
της κ.λπ. κάτω των 2.000 κατοίκων». 

. 3. Τις διατάξεις του από 17.7.1923 Ν.Δ/τος, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 8 παρ. 1 
και 85Α. 

4. Την 60028/18.10.88 απόφαση του Νομάρχη Χαλκιδικής «περί 

αναστολής έκδοσης οικοδ. αδειών σε τμήματα του οικισμού Νικήτης 
κάτω των 2.000 κατοίκων Ν. Χαλκιδικής» (ΦΕΚ 770/Δ/ 
24.10.88). ... 

5. Την 4/1989-απόφαση - γνωμοδότηση του Κοινοτικού Συμβου¬ 
λίου Νικήτης. 

6. Τη γνωμοδότηση του Ν.Σ. ΠΕΧΩΔΕ στην 6η συνεδρίαση στις 
10.3.1989, που κατά πλειοψηφία γνωμοδοτεί υπέρ της τροποποίησης 
των ορίων και υπέρ της τροποποίησης της απόφασης της αναστολής έκ¬ 
δοσης οικοδ. αδειών, αποφασίζουμε: 

1. Τροποποιούμε την ηικ. 58779/27.7.88 απόφασή μας (ΦΕΚ 
592/Δ'/12.8.88), μόνο όσον αφορά τα όρια του οικισμού Νικήτης 
κάτω των 2.000 κατ. και στα σημεία 11, 11α, 11β, 11γ, 11 του Το¬ 
μέα Α2, όπως φαίνονται στο Τοπογραφικό Διάγραμμα που συνοδεύει 
την παρούσα απόφασή μας. 

2. Επίσης η αναστολή έκδοσης οικοδ. αδειών και εκτέλεσης οικοδ. 
εργασιών που ισχύει με την 60028/18.10.88 απόφασή μας (ΦΕΚ 
760/Δ'/24.10.88), θα ισχύει μέσα στα όρια του πιο πάνω οικισμού, 
όπως τροποποιούνται με την παρούσα απόφασή μας. 

Το τοπογραφικό διάγραμμα που συνοδεύει την απόφαση αυτή σε κλί¬ 
μακα 1:5.000, θα τοιχοκολληθεί στο Τ.Π.-Π.Ε. Ν. Χαλκιδικής στο 
διάδρομο της Υπηρεσίας μας επί είκοσι (20) μέρες αμέσως μετά τη δη¬ 
μοσίευση της απόφασης αυτής στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 20 Μαρτίου 1989 

Ο Νομάρχης 

Γ. ΚΙΡΚΟΣ 

-φ- 

* ΑΝΑΚΟΙΝΩΣΕΙΣ 

(17) 

Ανακοίνωση παρακατάθεσης αποζημίωσης λόγω τακτοποιήσεως και 
ρυμοτομίας ακινήτου κειμένου στην Κηφισιά Αττικής. 

Με την 36/1984 πράξη τακτοποιήσεως και αναλογισμού αποζημι- 
ώσεως λόγω ακινήτων, κειμένων στην Κηφισιά και επί των οδών Ζεφύ- 
ρου και Αταλάντης, της Υπηρεσίας Πολεοδομίας Ανατολικής Αττικής, 
που κυρώθηκε με την 20153/1433/84 απόφαση του Νομάρχη Ανα¬ 
τολικής Αττικής, τακτοποιήθηκαν και ρυμοτομήθηκαν τα ακίνητα που 
φαίνονται στο από 30.5.1984 τοπογραφικό διάγραμμα της αρχιτέκτο- 
νος Ισμ. Λαγανά που συνοδεύει την.παρακάτω πράξη και καθορίστηκαν 
οι δικαιούχοι και υπόχρεοι αποζημιώσεων εκ των φερομένων ως ιδιο¬ 
κτητών των τακτοποιουμένων οικοπέδων. 

Με την πράξη αναλογισμού η Ειρήνη Λεμού αφενός μεν αποζημιώνει 
την Ειρήνη Φραγκουδάκη και την Ουρανία Βασιλείου για συνολική 

έκταση 175,30 τ.μ., εκ των οποίων 123,30 τ.μ. λόγω τακτοποιήσεως 
και 52 τ.μ. λόγω ρυμοτομίας, αφετέρου δε είναι δικαιούχος αποζημιώ- 
σεως από τον Θεμιστοκλή Δημητρακόπουλο και λόγω πώλησης του 
ακινήτου του και την εκχώρηση των παραπάνω δικαιωμάτων και υπο¬ 
χρεώσεων προς την Παρασκευή σύζ. Νικολάου Πασχαλίδη, από αυτήν 
λόγω τακτοποιήσεως για 120,18 τ.μ. 

Με την αριθ. 1115/1987 απόφαση του Μονομελούς Πρωτοδικείου 
Αθηνών η προσωρινή τιμή μονάδας των τακτοποιημένων οικοπεδικών 
εκτάσεων καθορίστηκε στο ποσό των 12.000 δρχ. ανά τετραγωνικό μέ¬ 
τρο και γι’ αυτό κατατέθηκε για αποζημίωση της συνολικής έκτασης, 
από την Ειρήνη Λεμού με το αριθ. 154/20.3.1989 γραμμάτιο του Τα¬ 
μείου Παρακαταθηκών και Δανείων ποσό 2.103.600 δρχ., που δι- 


καιούχες φέρονται η Ειρήνη Φραγκουδάκη και η Ουρανία Βασιλείου ή 
αυτός που θα αναγνωρισθεί πραγματικός δικαιούχος με δικαστική από¬ 
φαση. 

Το παραπάνω γραμμάτιο του Ταμείου Παρακαταθηκών και Δανείων 
κατατέθηκε στη Συμβολαιογράφο Αθηνών Φωτεινή Φλωρά, η οποία 
και συνέταξε την αριθ. 8.594/21.3.1989 πράξη. 

Αθήνα, 23 Μαρτίου 1989 

Η Πληρεξούσια Δικηγόρος 
ΜΑΡΙΑ Β. ΤΣΟΤΡΑΠΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



